Édesapám levele Október 4, 1959 Vasárnap

 Édes jó Fiam,

Megküldöm a csaladi képeket azzal a keressél, hogy emlékül egy kis külön albumba helyezzed el, persze kiegészítve Mamuka egy kepével. Fogadd szeretettel, és néha-néha nézegessed őket, a kihaló Bodó ág utolsó tagjainak kepeit. Meg Jenő és Matyi kepeit, ha Nálad van belőlük, azzal is egészítsed ki.  

A mellékelt levezetésből kivehető, hogy 1150-től mar éltek Bodók, így közel egy évezrede szerepeltek. Előnevük bodófalvi, szelefarmosi, imolai, bodóházi, bodópérchi, diosadi. Rendszerint birtokhelyeikről vettek fel meg a nemesi név melle megkülönböztetésül előnevet. Így egy Bodó diosadi Deák Borbálát vett feleségül és mi is valószínűleg ennek az ágnak vagyunk a leszármazottjai, de a különféle előnevű Bodók általában rokonok. Turocz megyében (mai Csehszlovákia) Bodófalváról (ma is élnek ott Bodó) Heves megyébe kerültek és ott rengeteg nemes földbirtokos családdal házasodtak össze, kerültek atyafiságba. Így Lilly dédanyjának volt Bodó unokatestvére Heves megyében stb.  A legközelebbi előnevünk a diosadi mellett a szelefarmosi és bodófalvi. Utóbbiak címere a mienkhez hasonló. Könyökkló kar karddal.  Az ükapám Heves megyéből - Bodó Andras - telepedett le Bácskába 1770 körül, felesége Zolyomi Anna. Fiuk János (1773-1836) feleségei:  Dulanszky Borbala és Rozs Verona. Utóbbitől származik Antal nagyapám (1818-1898).  Feleségei: Tatylik Ilona és Csereghenyi Ilona.  Előbbitől származott apám, Sándor (1847-1909).  Meg Antal nagyapámról: 1848-49-es főhadnagy volt, úgy tudom Bem hadseregében harcolt. Távollétében ölte meg egy szerb béresük nagyanyámat rablás céljából.

 Amint látod sok nagyfejű Bodó volt. Gyerekkoromban nagyapám is említette, hogy Bodó Ferenc Szapolyai hadvezére volt (huszárcsapatot vezetett) Bécsújhelyen halt meg és Matyás király holttestet haza szállíttatta. Kuruc vezér volt.  Nagy ivó is (ezt örökölte némely Bodó is) és egyszer berúgattak és Ferdinánd csapatához akartak átcsalni, de visszaszokott.

A pontos levezetést, ami már nem aktuális, azért nem tudjuk megállapítani, mert a Délvidéken a szabadságharcok alatt és sok más helyen az anyakönyvek elégtek, pont azon a helyeken, ahol elődeink laktak.

Volt nádor, főkancellár, vajda volt báró rokon (báró Tarhy, báró Jobaházi Dory) és volt és ma is van például, Bács megyében, paraszt sorban Ievő rokon. Nagyapám egy öccsének leszármazottjai.

Fent is voltak, lent is. Akikről tudok: mind becsületes, önzetlen, jószívű és lelkes hazafiak voltak.

Persze ma ez mind a múlté, de érdekes volt a kutatás és még folytattam volna, de a ma ezt mind céltalanná tette. Mégis elküldtem pár adatott, hogy Te is tudjál arról, miszerint jó magyar csalad utódja vagy. Ha szétnézek annyi magyar atyafiságot tudok kihámozni. Legtöbb Heves megyei földbirtokos. Ott volt a Bodóknak is - némelyiknek 8-10 községben földbirtoka.  Érdekes, leveleztem 1-2 holdas Heves megyei paraszttal, akinek nagyapja még mint bodofalvi nemes élt.

Ismétlem csak kis tájékoztatásara, és emlékül küldöm az írásokat. Mégis jól esik tudni, hogy egy évszázadokon átszerepelt csalad leszármazottja vagyunk.

Meg egyszer: néha vedd elő a csaladi albumot, a csaladi iratokat és gondolj vissza egy régi Szent Istváni országra, boldog és küszködő ősökre, Bodó rokonaidra.

Isten Veled drága Puckom!  Csókollak Benneteket Lillyvel.

								Édesapád

Once again: take out the family photos sometimes and the family documents and remember the old Szent Istvan’s country, and your happy and struggling ancestors, your Bodó relatives. 

God be with you my dearest Puckom!